CELEX: C2006/178/10
Language: lv
Date: 2006-07-29 00:00:00
Title: Lieta C-98/05: Tiesas (pirmā palāta) spriedums  2006. gada 1. jūnijā  ( Østre Landsret  (Dānija) lūgums sniegt prejudiciālu nolēmumu) —  De Danske Bilimportører  pret  Skatteministeriet  (Sestā PVN direktīva — 11. panta A daļas 2. punkta a) apakšpunkts un 3. punkta c) apakšpunkts — Nodokļa bāze — Nodeva par jaunu transportlīdzekļu reģistrēšanu)

29.7.2006   
            
            
               LV
            
            
               Eiropas Savienības Oficiālais Vēstnesis
            
            
               C 178/7
            
         Tiesas (pirmā palāta) spriedums 2006. gada 1. jūnijā (Østre Landsret (Dānija) lūgums sniegt prejudiciālu nolēmumu) — De Danske Bilimportører pret Skatteministeriet
   
   (Lieta C-98/05) (1)
   
   (Sestā PVN direktīva - 11. panta A daļas 2. punkta a) apakšpunkts un 3. punkta c) apakšpunkts - Nodokļa bāze - Nodeva par jaunu transportlīdzekļu reģistrēšanu)
   (2006/C 178/10)
   Tiesvedības valoda — dāņu
   Iesniedzējtiesa
   
      Østre Landsret
   
   Lietas dalībnieki pamata procesā
   
      Prasītājs: De Danske Bilimportører
   
   
      Atbildētājs: Skatteministeriet
   
   Priekšmets
   Lūgums sniegt prejudiciālu nolēmumu — Østre Landsret — Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.) 11. panta A. daļas 2. punkta a) apakšpunkta un 3. punkta c) apakšpunkta interpretācija — Transportlīdzekļa reģistrācijas nodevas ietveršana ar nodokli apliekamajā summā par jauna transporta līdzekļa iegādi
   Rezolutīvā daļa:
   Tāda pirkuma līguma ietvaros, kurš paredz, ka atbilstoši pircēja paredzētajai transportlīdzekļa izmantošanai, izplatītājs to piegādā reģistrētu un par cenu, kas ietver reģistrācijas nodevu par jauniem transportlīdzekļiem, ko tas samaksājis pirms piegādes, darbībai, par ko jāmaksā šī nodeva, esot nevis minētajai piegādei, bet pirmajai transportlīdzekļa reģistrēšanai valsts teritorijā, šī nodeva nav ietverta nodokļu un citus maksājumu jēdzienā 11. panta A daļas 2. punkta a) apakšpunkta nozīmē Padomes 1977. gada 17. maija Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze. Šāda nodeva atbilst summai, ko nodokļa maksātājs ir saņēmis no transportlīdzekļa pircēja, kā tā vārdā un uz tā rēķina radušos izdevumu apmaksu šī paša noteikuma 3. punkta c) apakšpunkta nozīmē.
   
      (1)  OV C 106, 20.04.2005.